****

**ZAPOJTE SA DO TENDROV COLNEJ ÚNIE\* BIELORUSKO, RUSKÁ FEDERÁCIA A KAZACHSTAN**

\* Slovenský podnikateľský subjekt je oprávnený priamo sa zúčastňovať na tendroch v rámci Bieloruska. Na zapájanie sa do tendrov v ostatných krajinách Colnej únie je potrebné mať sídlo spoločnosti v jednej z krajín Colnej únie.

SARIO, © 2014 Všetky práva vyhradené

Colná únia (CÚ) odstraňuje vzájomné prekážky a clá pri obchodovaní prostredníctvom spoločnej colnej politiky a colného sadzobníka na dovoz z nečlenských krajín.

![C:\Users\ceresnikova\AppData\Local\Microsoft\Windows\Temporary Internet Files\Content.IE5\TI1TBHE8\MC900293188[1].wmf]()

 [Kompletný colný sadzobník](http://www.tsouz.ru/db/ettr/tnved/Pages/default.aspx) v ruskom jazyku

**Typy verejného obstarávania v CÚ:**

1. **Uzavretá súťaž** - verejného obstarávania sa môžu zúčastniť iba potenciálni dodávatelia oslovení individuálne zo strany zverejňovateľa, prostredníctvom oznamu.
2. **Otvorená (verejná) súťaž** - verejného obstarávania sa môže zúčastniť ľubovoľný potenciálny dodávateľ a môže predložiť svoju ponuku.

Do tohto typu verejného obstarávania sa možno zapojiť prostredníctvom elektronickej obchodnej platformy.

**2a**. tendre vyžadujúce **certifikát verejného kľúča elektronického podpisu (EP)**

**2b**. tendre **nevyžadujúce** certifikát verejného kľúča elektronického podpisu

![C:\Users\ceresnikova\AppData\Local\Microsoft\Windows\Temporary Internet Files\Content.IE5\TI1TBHE8\MC900293188[1].wmf]() [Elektronická obchodná platforma](http://www.icetrade.by/) pre všetky formy otvorenej súťaže, vrátane elektronických aukcií. (platí pre 2a., 2b.)

 [Elektronická obchodná platforma](http://www.goszakupki.by) iba pre verejné obstarávanie formou elektronických aukcií. (platí pre 2a.)

![C:\Users\ceresnikova\AppData\Local\Microsoft\Windows\Temporary Internet Files\Content.IE5\CJ9UA15K\MC900437697[1].wmf]() Každý účastník elektronickej aukcie je oprávnený podať len jednu ponuku. Pokiaľ sa aukcia skladá z viacerých častí (lotov), každý účastník je oprávnený podať najviac jednu ponuku na každú z týchto častí (lotov).

![C:\Users\ceresnikova\AppData\Local\Microsoft\Windows\Temporary Internet Files\Content.IE5\TI1TBHE8\MC900293188[1].wmf]()Registrácia na obchodných platformách Národného centra pre marketing a konjuktúru cien je možná iba v ruskom jazyku a zabezpečuje ju Certifikačné centrum (CC).

![C:\Users\ceresnikova\AppData\Local\Microsoft\Windows\Temporary Internet Files\Content.IE5\CJ9UA15K\MC900437697[1].wmf]() Registrácia je platná jeden rok. V prípade záujmu o predĺženie je potrebné sa registrovať rovnako, ako pri prvotnej registrácii.

 Pred registráciou sa oboznámte s [**Poriadkom**](http://ca.ncmps.by/userfiles/file/Reglament.pdf) Národného centra pre marketing a konjunktúru cien.

**Postup registrácie pre Certifikát verejného kľúča elektronického podpisu** a [Elektronickú obchodnú platformu](http://www.goszakupki.by) iba pre verejné obstarávanie formou elektronických aukcií

1. Vyplňte [**registračný formulár**](http://ca.ncmps.by/register) , ktorý sa skladá z 3 častí:
2. typ registrácie:
* **Vyberte možnosť: Právnická osoba, nerezident Bieloruskej republiky**
1. výber služby:

**Vyberte podľa Vašich individuálnych potrieb**

* Registrácia účastníka s vystavením certifikátu verejného kľúča EP a nosiča informácie- poplatok 52 EUR (67 USD)
* Registrácia účastníka s vystavením certifikátu verejného kľúča EP, bez vydania nosiča informácie- poplatok 28 EUR (36 USD)

*Táto možnosť je dostupná len v prípade, že Účastník má vlastný nosič kľúčovej informácie AvToken, pričom je akceptovaný len kľúč USB AvToken, vyrobený súkromným obchodno-výrobným podnikom „Avest-Systems.“*

**Vyberte menu, v ktorej budete uhrádzať poplatok za služby CC**

* EUR
* USD
1. údaje o spoločnosti:

**Vyplňte údaje o Vašej spoločnosti**

* Názov spoločnosti, IČO, krajina, oblasť a mesto, kde organizácia pôsobí, PSČ, adresa firmy a poštová adresa, bankové údaje
* Riaditeľ spoločnosti - funkcia, meno a priezvisko, na základe akého právneho predpisu pôsobí
* Osoba (štatutár), na ktorú sa vystavuje certifikát verejného kľúča EP - meno a priezvisko, oddelenie firmy, funkcia, na základe akého právneho predpisu pôsobí, číslo dokladu totožnosti, e-mail, telefonický kontakt a heslo
1. Odošlite vyplnený registračný formulár.
2. CC automaticky vygeneruje a odošle mailom sériu dokumentov, vrátane návrhu dohody.
3. Uhraďte poplatok za službu CC v súlade s Cenníkom.

![C:\Users\ceresnikova\AppData\Local\Microsoft\Windows\Temporary Internet Files\Content.IE5\TI1TBHE8\MC900293188[1].wmf]() kompletný cenník CC (<http://ncmps.by/> záložka услуги центра 🡪 прейскурант)

1. Pripravte si nasledujúce náležitosti a dokumenty potrebné pre dokončenie registrácie:
* *Pečiatka organizácie (v prípade, že sa EP vydáva riaditeľovi organizácie)*
* *Pas alebo iný dokument, ktorý potvrdzuje identitu a obsahuje identifikačné údaje zástupcu*
* *Originál platobného príkazu na úhradu platby za registráciu s potvrdením banky o úhrade*
* *Dokumenty - kópie dokumentov, ktoré potvrdzujú registráciu organizácie v oprávnenom orgáne krajiny žiadateľa (výpis z Obchodného registra, certifikát o registrácii organizácie atď.) s pripojením apostily predpísaným spôsobom, obsahujúce informácie o registrácii, právnej adrese, právomociach funkcionárov žiadateľa, s notársky overeným prekladom do ruského jazyka, vydaných najneskôr rok pred dátumom predloženia dokumentov na registráciu.*
* *V prípade, že o registráciu žiada splnomocnený zástupca (s výnimkou riaditeľa) je nutné doložiť splnomocnenie, a to buď legalizované alebo s pripojením apostily, spolu s notársky overeným prekladom do ruského jazyka vo forme podľa Prílohy 2 Poriadku.*
* *Dve kópie návrhu dohody v súlade s Prílohou 1 Poriadku (posielané Účastníkovi) podpísané splnomocnenou osobou žiadateľa a osvedčené pečiatkou.*

Potrebné dokumenty sú obsiahnuté vo výpise z obchodného registra, ktorý je potrebné preložiť a apostilovať notárom.

1. Preskenované kópie všetkých dokumentov odošlite na adresu ca@ncmps.by na predbežné overenie a **originály uchovajte pre osobnú registráciu v CC.** Po overení dokumentov CC zostaví a odošle dohodu, ktorú je nutné podpísať v dvoch kópiách.
2. [Osobne sa dostavte na CC](http://ncmps.by/en/contacts.html) so všetkými potrebnými dokumentmi za účelom osobnej registrácie a získania certifikátu a verejného kľúča EP. Pri osobnej registrácii v CC prebehne:
* *Zápis do registra Účastníkov CC*
* *Podpis Dohody medzi Účastníkom a splnomocneným zástupcom CC*
* *Generovanie súkromného a verejného kľúča EP a jeho následný zápis na hardvérový nosič*
* *Vyhotovenie certifikátu verejného kľúča EP*
* *Odovzdanie programového zabezpečenia a náležitých dokumentov potrebných na prácu v infraštruktúre verejných kľúčov a tiež karty verejného kľúča na papierovom nosiči*
* *Podpis protokolu o poskytnutí služieb medzi Účastníkom a splnomocneným zástupcom CC*

**Postup registrácie pre** [elektronickú obchodnú platformu](http://www.icetrade.by/) pre všetky formy otvorenej súťaže, vrátane elektronických aukcií

1. Vyplňte [**registračný formulár**](http://www.icetrade.by/register)

a) status organizácie:

* **Vyberte možnosť:** **Účastník- dodávateľ tovarov alebo služieb**

b) údaje o spoločnosti:

**Vyplňte údaje o Vašej spoločnosti**

* Názov firmy (úplný a skrátený)
* Opis činnosti organizácie
* Typ organizácie
* Forma vlastníctva
* Kontaktné údaje organizácie (tel., email, web, fax)
* PSČ, adresu firmy a poštovú adresu, bankové údaje
* Údaje o riaditeľovi firmy a kontaktnej osobe
1. Odošlite vyplnený registračný formulár

![C:\Users\ceresnikova\AppData\Local\Microsoft\Windows\Temporary Internet Files\Content.IE5\CJ9UA15K\MC900437697[1].wmf]()

 Pri registrácii len na [Elektronickú obchodnú platformu](http://www.icetrade.by/) pre všetky formy otvorenej súťaže, vrátane elektronických aukcií **neuhrádzate žiadne poplatky**. Avšak môžete sa zúčastniť **iba bieloruských súťaží nevyžadujúcich certifikát verejného kľúča EP**, ktoré v súčasnosti predstavujú približne 45%. Postup, ako sa zúčastniť tendra nie je unifikovaný.

![C:\Users\ceresnikova\AppData\Local\Microsoft\Windows\Temporary Internet Files\Content.IE5\TI1TBHE8\MC900293188[1].wmf]()![C:\Users\ceresnikova\AppData\Local\Microsoft\Windows\Temporary Internet Files\Content.IE5\TI1TBHE8\MC900293188[1].wmf]() V prípade, že sa chcete zúčastniť súťaží na celom území CÚ, vrátane tendrov OSN, registrácia je spoplatnená.

 V prípade, že sa chcete zúčastniť aj tendrov, ktoré vyžadujú certifikát verejného kľúča EP, [požiadajte o neho](http://ca.ncmps.by/register). Postup registrácie je

uvedený vyššie.